**ΠΡΟΚΗΡΥΞΗ ΑΓΟΡΑΣ ΥΠΗΡΕΣΙΩΝ ΕΠΙΣΤΗΜΟΝΙΚΟΥ ΣΥΝΕΡΓΑΤΗ Δ.Ο.Π Αρ. 29/2021**

**ΟΡΟΙ ΠΡΟΣΦΟΡΑΣ**

Ο Δήμος Γεροσκήπου δέχεται δηλώσεις ενδιαφέροντος για την αγορά υπηρεσιών ειδικού επιστημονικού προσωπικού – Επιστημονικού Συνεργάτη με σύμβαση έργου προκειμένου να στελεχώσει τη Δημοτική Ομάδα Πρόληψης Γεροσκήπου (Δ.Ο.Π.).

**1.Αντικείμενο Πρόσκλησης**

Ο Δήμος Γεροσκήπου δέχεται δηλώσεις ενδιαφέροντος για την αγορά υπηρεσιών επαγγελματία, ο οποίος ως Επιστημονικός Συνεργάτης θα εργάζεται σε συντονισμό με τον Πρόεδρο και τον Συντονιστή της Δημοτικής Ομάδας Πρόληψης (Δ.Ο.Π.) Γεροσκήπου για την ανάπτυξη και εφαρμογή προγραμμάτων πρόληψης. Ο επαγγελματίας θα εργάζεται με εβδομαδιαίο ευέλικτο ωράριο μερικής απασχόλησης συνολικής διάρκειας 20 εργάσιμων ωρών ανάλογα με τις προκύπτουσες ανάγκες.

**Προϋπολογισμός Σύμβασης- Μηνιαία αμοιβή:** Ο Δήμος θα καταβάλει στον Ανάδοχο για τις Υπηρεσίες που θα προσφέρει με βάση την Συμφωνία που θα υπογραφεί προκαθορισμένη μηνιαία αμοιβή €650 πλέον Φ.Π.Α.

**Τα απαιτούμενα προσόντα του επαγγελματία για την παρούσα Σύμβαση είναι τα ακόλουθα:**

1. Πτυχίο Ανώτατης Εκπαίδευσηςστην Ψυχολογία ή στην Κοινωνική Εργασία
2. Εγγραφή στο Μητρώο Εγγεγραμμένων Ψυχολόγων ή στο Μητρώο του Συμβουλίου Εγγραφής Επαγγελματιών Κοινωνικών Λειτουργών Κύπρου
3. Εν ισχύ Άδεια Ασκήσεως Επαγγέλματος
4. Αποδεδειγμένη πείρα 3 χρόνων σχετική με την πρόληψη, την τοξικοεξάρτηση, την εργασία στην κοινότητα

**Επισήμανση:**

Οι κάτοχοι τίτλων σπουδών της αλλοδαπής πρέπει να προσκομίζουν πράξη αναγνώρισης από το ΚΥ.Σ.Α.Τ.Σ για τη βεβαίωση της ισοτιμίας και αντιστοιχίας.

 **Προσόντα με μοριοδότηση:**

1. Διδακτορικό δίπλωμα (3 μονάδες)
2. Μεταπτυχιακός τίτλος σπουδών επιπέδου Μάστερ σε αντικείμενο συναφές με τις Ουσιοεξαρτήσεις ή την Πρόληψη Εξαρτήσεων ή την Πρωτοβάθμια Φροντίδα Υγείας. (2 μονάδες)
3. Επαγγελματική εμπειρία πέρα των τριών χρόνων σχετική με την πρόληψη, την τοξικοεξάρτηση, την εργασία στην κοινότητα (1-4 μονάδες).
4. Επιστημονικές δημοσιεύσεις σε επιστημονικά έντυπα, συγγραφή εκπαιδευτικών υλικών παρέμβασης, παρουσιάσεις σε επιστημονικά συνέδρια κ.λπ. (1 μονάδα)

## 2.Έναρξη και Διάρκεια Εκτέλεσης

Η διάρκεια εκτέλεσης του Αντικειμένου της Σύμβασης ορίζεται σε χρονικό διάστημα **12 μηνών** από την ημερομηνία υπογραφής της Σύμβασης. Ο Δήμος Γεροσκήπου έχει δικαίωμα ανανέωσης της σύμβασης για περίοδο ακόμη 12 μηνών με τους ίδιους όρους.

**3.Καθήκοντα και Ευθύνες**

1. Εισηγήσεις προς την Επιτροπή της Δημοτικής Ομάδας Πρόληψης Γεροσκήπου ως προς τη βελτίωση της προσφοράς των υπηρεσιών της Ομάδας προς τους δημότες και την ανάπτυξη νέων προγραμμάτων πρόληψης.
2. Ανάπτυξη και εφαρμογή προγραμμάτων πρωτογενούς πρόληψης και προαγωγής της υγείας σε σχολεία, την κοινότητα, τους γονείς, ειδικές ομάδες επαγγελματιών, γενικό πληθυσμό.
3. Ενημέρωση, στήριξη και καθοδήγηση του πολίτη για βοήθεια από κρατικές και άλλες υπηρεσίες στον τομέα των εξαρτήσεων και της πρόληψης.
4. Ενημέρωση ατόμων, ομάδων, οργανωμένων συνόλων, οργανισμών για τις δράσεις της Ομάδας.
5. Ευαισθητοποίηση του κοινού (νέων, γονέων, ενηλίκων) μέσω διαλέξεων ή σεμιναρίων για θέματα που άπτονται του αντικειμένου της πρόληψης και της προαγωγής της υγείας.
6. Βιωματικά εργαστήρια για ενίσχυση της επικοινωνίας και ανάπτυξη της συνοχής της Ομάδας Εθελοντών της Δ.Ο.Π.Γεροσκήπου.
7. Σύνταξη και υποβολή προγραμμάτων στην Αρχή Αντιμετώπισης Εξαρτήσεων Κύπρου (Α.Α.Ε.Κ.) και σε άλλους φορείς/οργανισμούς της Κύπρου ή του εξωτερικού που κρίνεται απαραίτητο.
8. Εκπαίδευση των εκπαιδευτικών (νηπιαγωγών, δασκάλων και καθηγητών) που εφαρμόζουν τα εγκεκριμένα από την Α.Α.Ε.Κ. προγράμματα πρόληψης.
9. Διοργάνωση εκδηλώσεων και συμμετοχή σε εκδηλώσεις του φορέα με στόχο την ευαισθητοποίηση, ενημέρωση και προσέλκυση του γενικού ή ειδικού πληθυσμού.
10. Συμβουλευτική και στήριξη σε άτομα και οικογένειες με σκοπό την καθοδήγηση και την παραπομπή σε θεραπευτικές δομές για τη χρήση εξαρτησιογόνων ουσιών.
11. Συνεργασία με την Ομάδα Εθελοντών για τον καθορισμό σχεδίου των δράσεών τους και υποστήριξη αυτών.
12. Προγραμματισμός δράσεων και παρεμβάσεων σε συνεργασία με τον Συντονιστή Προγραμμάτων της Δ.Ο.Π.
13. Εργασία με επαγγελματισμό, εχεμύθεια και διακριτικότητα.

## 4. Χρόνος και Τόπος Υποβολής

1. Οι Προσφέροντες πρέπει να υποβάλουν τις προσφορές τους το αργότερο μέχρι τις **16/07/2021**και ώρα **<12:00>**.
2. Οι προσφορές υποβάλλονται απευθείας στο κιβώτιο προσφορών του Δήμου Γεροσκήπου.
3. Δε λαμβάνονται υπόψη και θεωρούνται εκπρόθεσμες προσφορές που είτε υποβλήθηκαν στο κιβώτιο προσφορών μετά την καθορισμένη ημερομηνία και ώρα είτε ταχυδρομήθηκαν έγκαιρα, αλλά δεν έφθασαν έγκαιρα στον Δήμο Γεροσκήπου.

## 5.Τρόπος Σύνταξης

1. Οι προσφορές προκειμένου να γίνουν αποδεκτές πρέπει να έχουν συνταχθεί στην ελληνική γλώσσα.
2. Στον εξωτερικό φάκελο ή περίβλημα κάθε προσφοράς πρέπει να αναγράφονται ευκρινώς:
* Ο τίτλος του Διαγωνισμού.
* Ο αριθμός του Διαγωνισμού.
* Η ημερομηνία λήξης της προθεσμίας υποβολής προσφορών.
1. Οι προσφορές δεν πρέπει να φέρουν παράτυπες διορθώσεις (σβησίματα, διαγραφές, προσθήκες κ.λπ.). Αν υπάρχουν διορθώσεις, προσθήκες κ.λπ., θα πρέπει να είναι μονογεγραμμένες από τον Προσφέροντα ή τον Εκπρόσωπό του.

## 6.Περιεχόμενα Προσφοράς - Δικαιολογητικά Συμμετοχής

1. Η προσφορά αποτελείται από έναν μόνο ενιαίο φάκελο στον οποίο τοποθετούνται όλα τα σχετικά με την προσφορά στοιχεία. Οι προσφορές προκειμένου να γίνουν αποδεκτές πρέπει να έχουν τα πιο κάτω έντυπα :
* Αναλυτικό Βιογραφικό Σημείωμα
* Επικυρωμένο φωτοαντίγραφο τίτλου σπουδών, στο οποίο θα αναγράφεται αριθμητικά ο βαθμός επίδοσης
* Λευκό Ποινικό Μητρώο
* Εν ισχύ Άδεια Ασκήσεως Επαγγέλματος
* Αντίγραφα Σεμιναρίων,Ψυχοθεραπευτικών Προσεγγίσεων, Δημοσιεύσεων και όλων όσων αφορούν την προκήρυξη και αναφέρονται στο βιογραφικό σημείωμα του υποψηφίου
* Αποδεικτικά της εργασιακής εμπειρίας, ως εξής:
* βεβαίωση κυπριακής, ελληνικής ή αλλοδαπής δημόσιας αρχής
* όμοια βεβαίωση του εργοδότη και υπεύθυνη δήλωση του υποψηφίου σε συνδυασμό πάντοτε και με αποδεικτικό ασφάλισης, αν από την προσκομιζόμενη βεβαίωση του ασφαλιστικού φορέα δεν προκύπτει το είδος της παρασχεθείσας εργασίας.

**Σε περίπτωση αποστολής με ταχυδρομείο, δε θα γίνει καμία αίτηση δεκτή μετά την προαναφερόμενη ημερομηνία.**

Όλα τα Έντυπα/Δηλώσεις που απαιτούνται, πρέπει να είναι υπογεγραμμένα. Η Αναθέτουσα Αρχή δύναται να ζητήσει από τους Προσφέροντες την αποσαφήνιση ή τη συμπλήρωση ελλείψεων των κατατεθειμένων δικαιολογητικών, και οι Προσφέροντες στην περίπτωση αυτή υποχρεούνται με ποινή αποκλεισμού, εάν δεν το πράξουν, να τα συμπληρώσουν μέσα σε πέντε (5) εργάσιμες ημέρες από την ημερομηνία που θα τους ζητηθεί. Η εκ των υστέρων υποβολή πληροφόρησης, η οποία έπρεπε να δοθεί με την Προσφορά, δε θεωρείται αποσαφήνιση ή συμπλήρωση και ως εκ τούτου δεν είναι επιτρεπτή.

Οποιοσδήποτε άλλος τρόπος σύνταξης της προσφοράς δεν είναι αποδεκτός και η προσφορά, σε τέτοια περίπτωση, θα απορρίπτεται ως απαράδεκτη.

Ο Επιστημονικός Συνεργάτης θα επωμίζεται και θα καταβάλλει ο ίδιος Φόρο Εισοδήματος και Φόρο Προστιθέμενης Αξίας, τις από το Νόμο αναγκαίες συνεισφορές στα Ταμεία Κοινωνικών Ασφαλίσεων και Αμυντικής Θωράκισης, και/ή οποιεσδήποτε άλλες από τον Νόμο αναγκαίες συνεισφορές σε οποιαδήποτε άλλα Ταμεία και/ή Συμβούλια και/ή Συνδέσμους και/ή Αρχές ως Αυτοτελώς Εργαζόμενος.

**Αξιολόγηση Προσφορών**

Για τις προσφορές οι οποίες κρίθηκαν αποδεκτές κατά το στάδιο ελέγχου των προϋποθέσεων συμμετοχής το Αρμόδιο Όργανο Αξιολόγησης θα προχωρήσει στην βαθμολόγηση των αποδεκτών Προσφορών.

Οι ενδιαφερόμενοι που έχουν τα τυπικά και ουσιαστικά προσόντα, θα δώσουν συνέντευξη σε ημερομηνία που θα ανακοινωθεί στους ιδίους.

 **ΔΕΣΜΕΥΣΗ ΜΗ ΑΠΟΣΥΡΣΗΣ ΤΗΣ ΠΡΟΣΦΟΡΑΣ**

**Διαγωνισμός αρ.29/2021**

Αναφερόμαστε στην προσφορά που έχουμε υποβάλει για την αγορά υπηρεσιών ειδικού επιστημονικού προσωπικού – Επιστημονικού Συνεργάτη με σύμβαση έργου προκειμένου να στελεχώσει τη Δημοτική Ομάδα Πρόληψης Γεροσκήπου (Δ.Ο.Π.).

 , η οποία ισχύει για περίοδο 4 μηνών και την οποία οι προσφέροντες δεν έχουν δικαίωμα να αποσύρουν.

1. Γνωρίζουμε ότι με βάση τους όρους των εγγράφων του διαγωνισμού σε περίπτωση που:

(α) αποσύρουμε την προσφορά μας ή μέρος της μετά την τελευταία ημερομηνία υποβολής των προσφορών και κατά τη διάρκεια της περιόδου ισχύος των προσφορών, ή

(β) έχοντας ειδοποιηθεί για την αποδοχή της Προσφοράς μας από την Αναθέτουσα Αρχή κατά την περίοδο ισχύος της Προσφοράς, και έχοντας ειδοποιηθεί να προσέλθουμε για την υπογραφή της Σύμβασης:

(ι) έχουμε αρνηθεί ή παραλείψει να προσκομίσουμε εμπρόθεσμα οποιοδήποτε Πιστοποιητικό και/ή άλλο έγγραφο και/ή την Εγγύηση Πιστής Εκτέλεσης Συμβολαίου και/ή να εκπληρώσει οποιαδήποτε άλλη υποχρέωση που απορρέει από τη συμμετοχή μας στο διαγωνισμό, ή

 (ιι) έχουμε αρνηθεί ή παραλείψει να υπογράψουμε τη Σύμβαση,

**είναι δυνατό να μας επιβληθούν οι πιο κάτω κυρώσεις:**

α. αποκλεισμό από του δικαιώματος ανάθεσης της Σύμβασης, και

β. στις προβλεπόμενες από τον Νόμο και τους Κανονισμούς κυρώσεις αναφορικά με συμμετοχή σε μελλοντικούς διαγωνισμούς που οδηγούν σε ανάθεση δημόσιας σύμβασης.

1. Επιπρόσθετα **αναλαμβάνουμε την υποχρέωση να καταβάλουμε στην Αναθέτουσα Αρχή, ως αποζημίωση ποσό ίσο με το 10% της τιμής της προσφοράς μας ή του μέρους αυτής που έχει αποσυρθεί.**

|  |  |
| --- | --- |
| Υπογραφή Προσφέροντος ή Εκπροσώπου  | ............................................................... |
| Όνομα υπογράφοντος | …………….............................................. |
| Αρ. Δελτίου Ταυτότητας/Διαβατηρίου υπογράφοντος | ................................................................ |
| Ιδιότητα υπογράφοντος | ................................................................ |
| Ημερομηνία | ................................................................ |

|  |  |
| --- | --- |
| Στοιχεία Προσφέροντος1 |  |
| Όνομα Προσφέροντος | ........................................................................... |